Llíria condemna l'assassinat masclista al Campello
20 de febrer de 2017

L'Ajuntament de Llíria ha realitzat hui un minut de silenci per l'última víctima mortal per violència de gènere a la Comunitat Valenciana. D'esta manera, la societat edetana ha volgut manifestar el seu dolor i condemna a l'assassinat d'una dona al municipi alacantí d'El Campello.

En la concentració silenciosa convocada pel consistori, han participat també junt amb l'alcalde Manolo Civera, els integrants del grup Seguridad Social, José Manuel Casañ i Javier Vela. El vocalista de la formació musical és una de les cares de la campanya institucional de la Generalitat, #UnHomeDeVeritat, per a combatre la xacra de la violència masclista.

Llíria vol fer, una vegada més, una crida a tota la societat per a denunciar amb fermesa qualsevol tipus d'atac contres les dones i perquè tots i totes ens involucrem en la lluita per eradicar els casos de maltractament.